b'\n_START_ARTICLE_\nOrangina\n_START_SECTION_\nOrigen\n_START_PARAGRAPH_\nA la fira de Marsella de 1936, L\xc3\xa9on Beton (nadiu de Boufarik, Alg\xc3\xa8ria) es va inspirar en la invenci\xc3\xb3 d\'un farmac\xc3\xa8utic valenci\xc3\xa0, el doctor Trigo. L\xc3\xa9on Beton va decidir adquirir la f\xc3\xb3rmula i la marca del producte del doctor Trigo, la Naranjina, que no era altra cosa que el Trinaranjus. Afegint aigua gasificada a la barreja, va comen\xc3\xa7ar a produir Naranjina (naranja significa "taronja" en espanyol), que poc despr\xc3\xa9s s\'anomenaria \xc2\xabOrangina\xc2\xbb (orange \xc3\xa9s "taronja" en franc\xc3\xa8s). Aquest producte va tenir un r\xc3\xa0pid \xc3\xa8xit a Alg\xc3\xa8ria, un mercat llavors en plena efervesc\xc3\xa8ncia._NEWLINE_El 1951, el seu fill, Jean-Claude Beton, va crear a Boufarik la Compagnie Fran\xc3\xa7aise des Produits Orangina (CFPO).'